
MODEL DE CONVENI DE CÀTEDRA D’EMPRESA

(Aprovat junt amb la Normativa de Càtedres i Aules d’empresa, pel Consell de Govern del 15.12.2106. Acord número 213/2016)


Barcelona,.... d  .......... de  ......

PARTS


D’una banda, el Sr./la Sra. .........................., (director/a, gerent/a, administrador/a, president/a) de l'empresa ........................, com a representant d'aquesta, en virtut de (dades de l'escriptura de poder o de nomenament, article dels estatuts de l'entitat…), amb domicili a (carrer, número, població i codi postal) i NIF.....................


I, de l’altra part el Sr. Francesc Torres Torres, rector de la Universitat Politècnica de Catalunya (d’ara endavant, UPC), nomenat per Decret 106/2025, de 27  de maig (DOGC núm. 9423, de 29.5.2025), amb seu al carrer Jordi Girona, 31, 08034 Barcelona, i amb NIF Q-0818003-F, en representació d’aquesta institució, segons estableixen l’article 50.1 de la Llei orgànica 2/2023, de 22 de març, del sistema universitari (d’ara endavant LOSU); l’article 79.1 de la Llei 1/2003, de 19 de febrer, d’universitats de Catalunya (d’ara endavant LUC), i els articles 67, 68 i 169 dels Estatuts de la Universitat Politècnica de Catalunya, aprovats per l’Acord GOV/43/2012, de 29 de maig (DOGC núm. 6140, d’1.6.2012).


Ambdues parts es reconeixen mútuament la capacitat necessària per obligar les entitats respectives.

ANTECEDENTS

(nom de l'empresa) té un gran interès a promocionar el coneixement respecte a (els temes d'interès de l'empresa). (Si es considera interessant, també s’hi pot esmentar la sostenibilitat, tant des del punt de vista ambiental com des del punt de vista social.)

La UPC té una àmplia experiència en la recerca i la docència relacionades amb (temes d'interès de l'empresa, així com el medi ambient i la sostenibilitat, si s’escauen).

La UPC té un instrument específic de conveni de Càtedra (des d'ara, les càtedres d'empresa) per formalitzar les col·laboracions amb les empreses en activitats relacionades amb la docència, la recerca i la transferència de coneixement.

(empresa) i la UPC valoren molt positivament una col·laboració en activitats suport a la docència, d’R+D+I, transferència de coneixement i divulgació científica relacionades amb (els temes de l'empresa), i consideren molt profitós avançar conjuntament en la consecució d'aquests objectius.



Que el Consell de Govern de la UPC, en sessió de data 15 de desembre de 2016, va aprovar per 
Acord núm. 213/2016 la normativa de Càtedres i Aules d’empresa de la UPC.
La voluntat de (empresa) i de la UPC concorden per desenvolupar conjuntament les iniciatives esmentades en aquest document sota l’àmbit d’aplicació de la normativa abans esmentada.

ACORDS


PRIMER. Crear la Càtedra (nom de la Càtedra), d’ara endavant, la Càtedra.

SEGON. La Càtedra, que te un àmbit d'actuació transversal entre les unitats de la UPC que incideixen en els temes que aquesta té com a objecte, s’ubica a (nom de la unitat acadèmic , adreça postal i campus)

TERCER. Orientar les activitats de la Càtedra a la formació, la recerca, la transferència de coneixement i la divulgació científica en els àmbits (esmentar els que li siguin propis). Les activitats que la Càtedra es proposa dur a terme son les que s’indiquen en el programa d’activitats, que s’adjunta com a annex I al present conveni, amb detall econòmic aproximat.

(a tall d’exemple, es citen tipologies d’activitats que es podrien dur a terme en l’Annex al model de conveni)

QUART. Estructurar la Càtedra sobre la base dels col·laboradors següents:

· El director/a de la Càtedra, que ha de ser professor/a de la UPC, consensuat amb l'empresa (nom de l'empresa) i la UPC, que s’ha d’ajustar a un perfil de prestigi professional, tècnic i científic en els temes de l'àmbit de la Càtedra. El director/a és nomenat pel rector o rectora de la UPC.
· Un codirector/a per part de l'empresa.

El director/a i codirector/a de la Càtedra tindran, com a responsables del seguiment del conveni i sense perjudici d’altres que li puguin ser encomanades, les tasques següents: 

· Resoldre els problemes d’interpretació i aplicació que es puguin plantejar en l’execució d’aquest conveni.
· Fer el seguiment de l’execució d’aquest conveni.
· En cas de resolució del conveni, proposar la continuació o la manera i termini de finalització de les actuacions en curs.
· Definir i organitzar les activitats objecte del conveni present.

CINQUÈ. El director/a de la Càtedra actua com a responsable del conveni i es responsabilitzarà de la justificació de les despeses, de la facturació i de la confecció d’un informe de les activitats realitzades o  fitxa tècnica anual, que serà presentada a l’empresa per a la seva aprovació i lliurada, posteriorment, al vicerector/a competent en la matèria de la UPC, per a la seva validació (vegeu en l’Annex al model de conveni la informació mínima requerida per a la seva confecció)



SISÈ. Aquest conveni tindrà vigència durant un període de (indicar període mínim d’1 any i màxim 
4 anys)a partir de la data de la seva signatura, i pot ser prorrogat per períodes de (indicar període, màxim 4 anys) mitjançant decisió expressa de les parts adoptada per escrit abans de la data de finalització del conveni o de les seves pròrrogues. En tot cas, es contemplaran els requeriments previstos a la Llei 40/2015, d’1 d’octubre de Règim Jurídic del Sector Públic

Abans de la finalització del conveni o de qualsevol de les seves pròrrogues, el director /a de la Càtedra, d’acord amb el codirector/a d’empresa, emetrà un informe que ha de recollir els resultats de l’anàlisi de les possibilitats de pròrroga i, si escau, es revisaran les condicions del conveni.

Cada pròrroga s’ha d’acordar de forma expressa per les parts com a màxim un mes abans de la finalització del conveni.

SETÈ. L'aportació de (l'empresa) a la Càtedra és de xxxx euros anuals, IVA a part. 

(Nota per al promotor de la Càtedra: mínim de 30.000 euros i fins a 89.999€, IVA a part).

En casos excepcionals, si així ho demana l’empresa que patrocina la Càtedra de forma expressa i es recull en el present conveni de creació o en alguna de les seves pròrrogues o annexos, aquesta es podrà finançar segons la següent distribució:

Dos terços del total aportat (xxxx euros, IVA a part), s’han de destinar a les actuacions anuals de la Càtedra que acorda l’equip de treball – director/a de Càtedra i codirector/a d’empresa-  i un terç (xxx euros) s’ha de lliurar a la UPC en concepte de donació. (Al seu torn, un terç d'aquesta darrera aportació es pot destinar a la unitat acadèmica que acull la Càtedra, si n’ha estat la promotora i li dóna visibilitat i si així ho acorda el Consell de Direcció de la UPC)

En el moment en què se signi el present conveni s'haurà d’abonar l'import corresponent al primer any. 

Aquestes quantitats es poden revisar anualment, en funció del desenvolupament de les activitats previstes en el present conveni. En cap cas les quantitats podran ser inferiors al mínim establert a la present clàusula.


VUITÈ. La titularitat dels resultats que es puguin derivar de les activitats de formació, recerca, transferència de tecnologia i suport a la innovació i el dret a sol·licitar-ne els títols de propietat industrial adequats per a la seva protecció jurídica correspondrà a [Clàusula flexible: possibilitat de pactar llicències d’ús a favor de la UPC per finalitats de recerca, la cotitularitat de resultats, la titularitat de la propietat intel·lectual a favor de la UPC per publicació de papers, etc.].A tal efecte, les parts hauran de subscriure un contracte en el que es determinaran les condicions d’explotació.

Es respectarà en tot cas els drets morals dels autors i particularment quan hi hagi participació d’estudiants en les activitats de les càtedres d’empresa, la Universitat vetllarà perquè aquests puguin dur a terme la defensa pública dels treballs conduents a una titulació oficial, sens perjudici de les obligacions de confidencialitat que la Universitat hagi pactat en el marc de la Càtedra d’empresa

NOVÈ. La Universitat atorgarà a l’empresa (nom) la menció de “patrocinador”. Les contraprestacions institucionals a nivell d’imatge que corresponen a aquesta categoria de patrocini 
seran les reconegudes pel Programa UPC21 en la seva categoria de “patrocinador” (vegeu l’Annex 
al model de conveni), sense perjudici de les que pugui exercir la unitat acadèmica on s’ubica las Càtedra.

En tots els casos que, com a conseqüència i en aplicació dels acords establerts aquí, l’entitat (l’empresa) consideri necessari usar els logotips de la UPC, ha de demanar una autorització prèvia a la Universitat a través del Servei de Comunicació. La sol·licitud n’ha d’especificar l’aplicació, sigui gràfica o electrònica i sobre qualsevol suport, i el tipus d’ús que se’n farà. 

A l’autorització, que en tot cas s’ha d’atorgar per escrit, s’hi han d’especificar els usos pels quals es reconeix, així com el període de vigència, que no pot superar, en cap cas, la vigència del present conveni o la de qualsevol de les seves pròrrogues.

No obstant això, en cas de voler fer un ús comercial de la marca UPC per a identificar productes de recerca desenvolupats en el sí de la Càtedra, se seguirà el procediment i s’abonaran les tarifes aprovades pels òrgans de govern de la UPC.

DESÈ. De conformitat amb el que estableix l’article 8 b) de la Llei 19/2013, de 9 de desembre, de transparència, accés a la informació pública i bon govern (BOE núm. 295, de 10.12.2013) i l’article 14 de la Llei 19/2014, del 29 de desembre, de transparència, accés a la informació pública i bon govern (DOGC núm. 6780, de 31.12.2014)  la UPC, en relació amb aquest conveni, farà pública la informació relativa a les parts signants, l’objecte, la vigència, les obligacions que assumeixen les parts, incloent-hi les econòmiques, i qualsevol modificació que es realitzi.


ONZÈ. Son causes de resolució del conveni les següents:

· El transcurs del termini de vigència del conveni sense haver-se acordat la pròrroga del mateix.
· El mutu acord de les parts signants, manifestat per escrit.
· La manifestació de qualsevol de les dues parts de resoldre el conveni, amb un preavís de 6 mesos.
· L’incompliment d’alguna de les parts de les seves obligacions en un període de trenta dies a partir de la notificació escrita per l'altra banda, en aquest cas pot resoldre unilateralment aquest acord
·  Per decisió judicial declaratòria de la nul·litat del conveni.
· Les causes previstes en el conveni i les establertes en la legislació vigent

En tot cas, si quan es doni qualsevol de les causes de resolució del conveni existeixen actuacions en curs d’execució, les parts, a proposta dels responsables de seguiment, podran acordar la continuació i finalització de les actuacions en curs que considerin oportunes, establint un termini improrrogable per a la seva finalització, transcorregut el qual s’ha de fer la liquidació de les mateixes.

DOTZÈ.- Qualsevol controvèrsia que es derivi de la interpretació, el compliment o l’execució dels acords del present conveni s’ha de resoldre per mutu acord entre les parts. 


En cas de conflicte, les parts renuncien expressament a qualsevol altre fur que els pugui correspondre i se sotmeten als jutjats i tribunals de l’ordre jurisdiccional competents de la ciutat de Barcelona.

I, en prova de conformitat, ambdues parts signen aquest conveni, per duplicat i a un sol efecte.


Per la UPC	Per l’empresa




Francesc Torres              	Sr./Sra.
Rector



































ANNEX INFORMATIU AL MODEL DE CONVENI DE CÀTEDRA D’EMPRESA

1. Possibles activitats a realitzar en el marc d’una Càtedra d’empresa:

Activitats de formació i detecció de talent:

En aquest bloc es poden incloure totes aquelles activitats que permetin a la Universitat millorar en la seva oferta formativa mitjançant la col·laboració empresarial, ajudar a l’empresa en la identificació de talent a través d’accions realitzades a la Universitat i a elaborar cursos de formació específica per a l’empresa segons les seves necessitats.

Com a exemples, es descriuen entre d’altres:

· Impartició de crèdits de reconeixement d’activitats regulades pel centre docent
· Impartició de seminaris i conferències per part de professionals de les empreses
· Programa d’identificació de talent a través de reptes plantejats per les empreses
· Visites a les instal·lacions de les empreses
· Premis a treballs de l’estudiantat que incideixen en els temes d’interès de l’empresa.
· Premis a Treballs Fi de Grau
· Premis a “Case Study” i reptes plantejats per l’empresa
· Premis al millor expedient acadèmic d’una titulació
· Premis a la millor nota en la fase selectiva
· Premis a Treballs Fi de Màster
· Incentivació de la cooperació educativa mitjançant pràctiques a les empreses o amb la tutorització conjunta de Treballs finals de grau o màster en temàtiques d’interès de l’empresa.
· Beques Talent UPC-Empresa: per a estudiants de Grau o Màster
· Disseny i impartició de programes de formació i accions formatives i de reciclatge professional.
· Oferta de màsters, postgraus i cursos de formació contínua
· Programes a mida: seminaris de curta durada, jornades tècniques, cursos d’especialització.
· Col·laboració en els plans de formació a l’empresa.

Activitats de recerca, transferència de tecnologia i suport a la innovació.

En aquest bloc es poden plantejar activitats de recerca d’interès comú, propostes de programes de diagnosis de la situació tecnològica de l’empresa i propostes per la millora de la seva competitivitat, fomentant la innovació a través de la integració de les capacitats científiques i tecnològiques de la UPC. Suport a projectes d’emprenedoria, incubació i mentoring.

· Realització de tesis doctorals en col·laboració amb l’empresa (beques). Programa de Doctorat Industrial
· Desenvolupament de línies d’investigació conjunta sobre temes d’interès per a l’empresa.
· Assessorament tècnic i tecnològic i suport als processos d’innovació i millora.
· Promoció de trobades nacionals i internacionals d’experts sobre temes d’interès.
· Presentació conjunta de projectes de recerca en els àmbits català, espanyol i europeu.
· Estudi de temes ambientals i de sostenibilitat que siguin problemàtics per a l’empresa.
· Impuls de la valorització dels resultats de la recerca (patents i llicències) i de les spin off creades o participades per la UPC.

Activitats de divulgació i difusió del coneixement

Des de la Càtedra es podran realitzar activitats de divulgació i difusió del coneixement en diferents formats a través de jornades, concursos, publicacions, webs o altres canals de comunicació com facebook o twitter.
· Promoció de jornades de divulgació tècnica o tecnològica sobre temes innovadors.
· Col·laboració i participació en la promoció d’esdeveniments tècnics i científics sobre temes d’interès.
· Potenciació de publicacions sobre temes d’interès.

2. Informació requerida per a la confecció de la fitxa resum d’activitat anual de Càtedra

1. Introducció: dades identificat ives de la Càtedra, objectius, període de temps que abasta i data del darrer conveni signat.
2. Descripció de les principals activitats:
· Activitat docent (col·laboració en la impartició d’assignatures, premis a TFC, projectes de
· mentoria…)
· Activitat investigadora (publicacions, participació en congressos i seminaris, projectes de
· recerca, tesis doctorals llegides, conferències impartides…).
· Altres activitats (organització d’esdeveniments, visites i estades en altres institucions,
· activitats de projecció i comunicació…)
3. Foto representativa

3. Contraprestacions que pertoquen a la categoria de “Patrocinador” del Programa UPC21

· Visibilitat en el web del Programa UPC21, en la categoria de “patrocinador”, i link al seu website.
· Invitació a actes institucionals organitzats per la Universitat.
· Presència del nom de l’empresa en publicacions institucionals.
· Consideració de l’acte de signatura del conveni com a acte protocol·lari.

